fi fi en fi fi en fi en fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi en fi fi fi fi fi fi fi fi fi fi fi fi en fi fi en fi fi fi en de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en fi fi fi fi en fi fi fi fi fi fi fi fi fi fi fi fi fi fi fi fi de fi fi fi fi fi fi en en en it fi nb en et en et fi fi fi fi fi fi fi en it fi en fi en fi en fi sv es fi en en fi
Hetken tauolla ollut Craftican skräppäyshaaste pyörii taas :) Tauon jälkeen aiheena oli musiikki. Musiikki-aiheisia leiskoja on tullut tehtyä aika paljonkin niin lempiartistista kuin eri biiseistäkin. Tällä kertaa siis vähän eri näkökulmasta :)
Mä käytän tosi harvoin itsetulostettuja kuvia mutta tällä kertaa oli pakko tehdä poikkeus, että saisin leiskaan sopivan kuvan. Etsin siis netistä Spotifyn logon, jonka tulostin valokuvapaperille. Kuvan koon takia en halunnut tehdä 12x12 leiskaa, sen sijaan 6x12 leiska oli tälle kuvalle juuri sopivan kokoinen ja sen tekeminen mukavaa vaihtelua taas 12x12 kokoisille.
Spotify on kiva, Jonathan ei :D
Lähettänyt pikkuhelistin klo 21:28 7 kommenttia
Tunnisteet: 6x12, Craftica Scrapbooking Challenge, scrapbooking
Tällä kertaa Laura haastoi kokeilemaan luonnosta. Hauskaa, että tästä tuli myös haaste, koska ajattelin kokeilla tätä muutenkin jo silloin kun näin luonnoksen ensimmäistä kertaa Lauran blogissa. Erittäin käyttökelpoinen luonnos niin aloittelijalle kuin pidempäänkin skräpänneelle ja helposti sovellettavissa oleva. Luonnos näyttää tältä:
Ja tälläinen on minun versioni sen pohjalta:
Käänsin kuvan toisin päin ja vaihdoin hieman otsikon paikkaa, muuten pysyin aika uskollisena luonnokselle. Tällä luonnoksella teen varmasti jatkossakin leiskoja, kiitos Laura :) Itseasiassa tein jo toisenkin leiskan saman luonnoksen pohjalta mutta peilikuvana. Sitä en kuitenkaan (ainakaan vielä) laita tänne, koska täytyy ensin kysyä lupa sen julkaisuun.
Lähettänyt pikkuhelistin klo 07:52 12 kommenttia
Tunnisteet: 12x12, Haastan sinut..., scrapbooking
sunnuntai 20. syyskuuta 2009
Haaste #73 Tallenna omat outoudet
Uusimmassa Inspiroidu-haasteessa kyseltiin outoksien perään. Siis esimerkiksi makumieltymyksiä tai päivittäisiä rutiineja, joita muut pitävät outoina. Oma aiheeni ei ollut heti aivan itsestäänselvyys, ehkä siksi kun niitä omia juttujaan ei pidä niin outoina. Päätin kuitenkin skräpätä aiheesta, josta olen viimeksi saanut kuulla olevani outo.
Olen monesti kuullut varsinkin naisten sanovan, että vihaavat auton tankkaamista. Ehkä sitten oon outo, mutta mä tykkään siitä :) Pitkästä aikaa maaliroiskeita ja viivakooditeippiä, nami! Muuten leiska onkin ihan peruskauraa.
Oon muuten pitänyt taas skräppäysviikonloppua :) Tämä on tähän mennnessä neljästä valmistuneesta ensimmäinen. Muita näytille alkuviikosta. Ja nyt skräppäämään vielä vähän lisää :)
Lähettänyt pikkuhelistin klo 16:34 14 kommenttia
Tunnisteet: 12x12, Inspiroidu-haasteet, scrapbooking
tiistai 15. syyskuuta 2009
Tässäpä olisi nyt sitten se vähän suuritöisempi leiska, jonka tein nopean ja simppelin leiskan jälkeen. Ihan vaan fiilistelyä, sekä skräppäyksen että olotilan kannalta :)
Joskus on ihan kiva vaan tehdä tämmöisiä fiilistelyleiskoja ja tallettaa juuri sen hetkisiä tuntemuksia. Viimeisimmässä kuvatilauksessani oli mukana näitä Be Funky-sivustolla käsiteltyjä kuvia. Ne sopivat mielestäni kivasti just tämäntyylisiin leiskoihin ja näitä varten niitä tilasinkin. Tuossa kuvassa on käytetty mun suosikkiefektiä Be Funkyn valikoimasta.
Arvaattekos tai tiedättekös muuten leiskan innoittajaa? Jos nimittäin näyttää tutulta syy on se, että leiskan "esikuvana" on toiminut Billy Talentin uusi levyn kansi. Tykkään!
Lähettänyt pikkuhelistin klo 07:50 12 kommenttia
Tunnisteet: 12x12, linkkivinkki, scrapbooking
sunnuntai 13. syyskuuta 2009
Inspiroidu-haasteessa kehotettiin tällä kertaa pitäytymään niin yksinkertaisessa tyylissä kuin mahdollista. Haaste oli aika hauska. Yksinkertaiset ja simppelit leiskat kyllä miellyttää silmää vaikka itse sellaisia leiskoja tulee tehtyä harvemmin. Tiettyjen kuvien kanssa simppeliys kuitenkin toimii loistavasti. Tässä mun simppeliys (ihan varmasti tuo on ihan oikea sana!).
Mielestäni tämä kuva sopi erityisen hyvin simppelillä tyylillä skräpättäväksi. Tekstiä ei tarvita otsikkoa enempää, siitä käy ilmi jo kaikki tarvittava. Tästä olisi voinut tulla vielä vähän pelkistetympikin mutta tää oli simppeleintä mitä sain aikaan.
Simppelillä tyylillä skräppääminen oli muuten hurjan nopeaa puuhaa! Tämän jälkeen tein toisen leiskan (näytille ihan pian), jonka kanssa värkkäsinkin sitten paljon pidemmän aikaa, ihan vaan vastapainoksi tämän nopealle valmistumiselle :)
Lähettänyt pikkuhelistin klo 21:19 14 kommenttia
Tunnisteet: 12x12, Inspiroidu-haasteet, scrapbooking
torstai 10. syyskuuta 2009
Mä en oo oikein kortti-ihmisiä. En kovin usein niitä tee enkä myöskään lähettele. Nyt oli kuitenkin sellainen poikkeustapaus, joka vaati korttia. Kortin pitäisi jo nyt olla määränpäässään, joten voin sen laittaa blogiin näytille.
Kuten jo totesin, en ole mikään kummoinen kortin tekijä mutta tästä tuli ihan tarpeeksi kiva ja tämä varmasti ajaa asiansa. Ja sitä paitsi vaaleanpunainen ja bambit on aina hyviä juttuja :)
Lähettänyt pikkuhelistin klo 16:15 10 kommenttia
maanantai 7. syyskuuta 2009
Eilen ehdin skräppäämään kaksi leiskaa. Ne ovat keskenään aika erilaisia mutta tykkään molemmista kovasti. Ensin tämä pikkiriikkisen mieluisampi.
Tämä valmistui todella nopeasti muuten paitsi otsikon osalta. Jouduin miettimään sitä kauan ja meinasin jo jättää koko leiskan ilman otsikkoakin, eihän se mikään pakollinen juttu ole. Sitten taas yhtäkkiä välähti. Puhelimessa roikkuva Hello Kitty on TIETYSTI Haloo Kitty! Otsikon lisäksi lempparia tässä ovat nuo niitatut nauhat. Yläreunan sydämet on muuten maalattu pientä piparimuottia apuna käyttäen.
Sitten kuva, joka on viime vuoden Sata kuvaa päivässä-projektin otoksia. Tämä on jäänyt skräppäämättä, koska en ole (muka) keksinyt kuvaan sopivaa tarinaa. Olikin melkoinen ahaa-elämys tämänkin kanssa, kun keksin mistä näkökulmasta tätä leiskassa käsittelen. Kyseinen liikennemerkki on ehdottomasti mun suosikkeja (tottakai kaikilla on omat lemppariliikennemerkit!) ja mulla on tapana todeta aina merkin nähdessäni: "Miehellä on ongelmia sateenvarjonsa kanssa!" Tähän leiskaan sain muuten käytettyä kaikkien kolmen lempparivalmistajani tuotteita. Taustapaperi on Basic Greyltä, kirjaintarrat Sassafras Lassilta ja tarinointilappu American Craftsilta.
Lähettänyt pikkuhelistin klo 07:50 14 kommenttia
lauantai 5. syyskuuta 2009
Laura laittoi pystyyn oman hauskan skräppäyshaasteblogin Haastan sinut. Valitettavasti en ehtinyt osallistumaan ensimmäiseen haasteeseen mutta toisessa ollaan jo mukana :) Tällä kertaa Laura haastoi skräppääjät kertomaan mitä teillä kuuluu. No meillä kuuluu ainakin Klik klik bang bang (tai ainakin jotain sinnepäin) ja muita kummia ääniä.
Tykkään tuosta robottipaperista tosi paljon ja sitä oli kiva käyttää pitkästä aikaa. Muuten leiskasta tuli mieleinen vaikka jälkeenpäin ajateltuna olisin laittanut kuvan hieman alemmas. Tarinoinnin kanssa tuskailin aikani kun en löytänyt sopivaa tarinointilappusta, sitten keksin kirjoittaa sen maalarinteippiin. Käytin pitkästä aikaa myös ruttunauhaa, oli kivaa :)
Lähettänyt pikkuhelistin klo 19:11 6 kommenttia
Tunnisteet: 12x12, Haastan sinut..., scrapbooking
tiistai 1. syyskuuta 2009
Haaste #70 Ympyrän, kolmion ja suorakaiteen liitto
Inspiroidu-haasteessa oli tällä kertaa vuorossa Guest Designer-haaste, joka oli Hempan käsialaa. Haasteessa kehotettiin käyttämään rohkeasti graafisia muotoja; ympyrää, kolmiota ja suorakaidetta. Päätin jatkaa vielä samalla teemalla kuin edellisessäkin postauksessa eli aina vaan kesäaamuja :)
Aluksi mua hirvitti tämä haaste. Koin varsinkin kolmion käyttämisen leiskassa jotenkin hankalana, koska se on jotenkin vieras muoto mulle. Eivätkä ne kolmiot tässäkään mitenkään silmiin pistävän selkeästi tule esille, mutta siellä ne kuitenkin ovat. Ympyröitä sen sijaan tulee käytettyä useinkin, samoin suorakaiteita. Tässä ympyrämuoto toistuu tarroissa ja napeissa, kun taas suorakaidetta edustavat valokuvan lisäksi myös kuviopaperin palat. Aika jännä haaste kun tuollainen graafinen ja selkeä tyyli on niin kaukana mun omasta tyylistä :) Voisin jopa haasteen innoittamana kokeilla vielä tehdä sellaista tosi graafista leiskaa, jossa nuo vaaditut muodot toistuisivat vielä selkeämmin.
Tästä leiskasta tuli ehkä vähän erilainen mitä normaalisti teen, mutta tykästyin tähän kovasti. Yläreunan koristerykelmä on niin kiva, että tulee varmaan tehtyä toistekin samalla tyylillä. Kuvattuani leiskan huomasin muuten, että kuvan vasemmalta puolelta oli epähuomiossa jäänyt kukkanauha puuttumaan. Lisäsin sen mutta en jaksanut kuvata enää uudestaan :D
Lähettänyt pikkuhelistin klo 18:00 11 kommenttia
Tunnisteet: 12x12, Inspiroidu-haasteet, scrapbooking
Uudemmat tekstit Vanhemmat tekstit Etusivu
Skräppään tyttärestä ja miehestä, elämän pienistä ihmeistä. Kissoista ja kodista, tavallisesta arjesta. Minusta ja muista. Siksi, että muistan.
Craftica Scrapbooking Challenge #11
Haaste #73 Tallenna omat outoudet
Haaste #70 Ympyrän, kolmion ja suorakaiteen liitto
Craftica Scrapbooking Challenge (10)
Heinikka Design Team (2)
Sata kuvaa päivässä (5)
Wreck this journal (5)
Feedjit Live Blog Stats
Teema: Yksinkertainen. Sisällön tarjoaa Blogger.